Bybanen ble stående i deler av sentrum etter en kollisjon med en lastebil i Kaigaten.

– Det er ikke melding om skadde passasjerer, og kun materielle skader. Vi setter snart i drift igjen, får NRK opplyst fra Bybanen sin driftssentral klokken 09.05.

SKADER: Det er kun snakk om små skader på bybanevognen. Foto: Christine Kongsvik / NRK

De eneste skadene var en delvis knust rute på siden av bybanevognen.

Etter krasjen gikk ikke Bybanen mellom Nygård og Byparken. Etter kort tid kom den i normal drift igjen.

Det er andre gang en lastebil og Bybanen kolliderer i akkurat samme kryss, mellom Kaigaten og Peter Motzfeldts gate. I mai i fjor ble hele siden på Bybanen smadret da en lastebil sto ute i bybanesporet ved avkjørselen til samme sidegaten.